# Instruks – Tøjvask



****

|  |  |
| --- | --- |
| **Formål** | * At forebygge smittespredning via tøj/tekstil samt vaskemaskiner |
| **Personale omfattet af instruksen** | * Al personale, der håndterer tøjvask for borgere |

|  |  |
| --- | --- |
| **Generelt om håndtering af vasketøj** | Betragt grundlæggende alt urent tøj/tekstil som en smitterisiko  **Håndhygiejne**   * Udfør håndhygiejne   + Før håndtering af rent tøj   + Efter håndtering af urent tøj   + Før og efter brug af handsker * Betjen kun vaskemaskinens håndtag og panel med rene hænder/rene handsker   **Værnemidler**   * Brug altid handsker ved håndtering af urent tøj/tekstil * Brug forklæde/langærmet kittel ved risiko for forurening af arbejdsdragt   **Arbejdsgange – rent/urent**   * Undgå at ryste tøjet (bakterier /virus hvirvles op) * Læg almindeligt snavsetøj direkte i snavsetøjspose/vasketøjskurv. * Læg stærkt forurenet/vådt snavsetøj direkte i vaskemaskine, hvis muligt – alternativt i særskilt tætsluttende pose indtil vask er mulig * Hold rent og urent tøj/tekstil adskilt * Anvend ikke samme pose/beholder til det urene og rene tøj/tekstil * Poser/beholder til vasketøj bør markeres med ”rent”/”urent” * Poser/beholder bør skiftes/vaskes med fast interval og ved synlig forurening |
| **Vask af tøj i borgers EGEN vaskemaskine** | **Tøjvask**   * Vask tøjet i henhold til tøjets vaskeanvisninger   **Forebyg dårlig lugt i vaskemaskinen**   * Vaskemaskinen bør mindst 1 gang om måneden gennemgå en kogevask (min. 80°C) * Vaskemaskinens betjeningspanel, låge med håndtag og gummimembran rengøres med sæbeklud ved behov. |  |
| **Vask af tøj i FÆLLES vaskemaskine på institution** | Ved brug af fælles vaskemaskine på institution, skal der tages særlige forholdsregler for at undgå smittespredning mellem borgernes tøj og vaskemaskinen.  **Tekstiler, der anvendes til rengøringsopgaver**   * Skal kunne tåle OG vaskes ved min. 80°C   **Tekstiler, der deles mellem borgere på institution (Fx linned/håndklæder)**   * Skal kunne tåle OG vaskes ved min. 80°C   **Tøjvask ved almindelig tilsmudsning**   * Vask – hvis muligt - borgernes tøj hver for sig * Vask tøjet ved så høj en temperatur som muligt af hensyn til hygiejnen (Følg tøjets vaskeanvisning).   **Ved grov forurening med blod, sekreter, urin og afføring:**   * Vask tøj/tekstiler fra aktuelle borger separat * Vask om muligt tøjet ved min. 80°C – hvis tøjet kan tåle det! (Følg tøjets vaskeanvisning) * Kan tøjet *IKKE tåle* kogevask, foretages efterfølgende rens af maskinen – se: [Tøjvask - en hurtig-oversigt](file:///H:\Ældreområdet\Instrukser\Hygiejne%20INSTRUKSER\BILLED%20-%20OVERSIGTER\TØJVASK\Tøjvask%20-%20en%20hurtig-oversigt.pdf)   **Tøjvask v/smitteudbrud og resistente bakterier:**   * Se: [Tøjvask - supplerende forholdsregler i særlige situationer](file:///H:\Ældreområdet\Instrukser\Hygiejne%20INSTRUKSER\BILLED%20-%20OVERSIGTER\TØJVASK\Tøjvask%20-%20supplerende%20forholdsregler%20i%20særlige%20situationer.pdf)   **Ugentlig vedligeholdelse:**  Ved vask under 80°C er der risiko for forurening af selve vaskemaskinen (bakterie-belægninger); derfor:   * Bør betjeningspanel, sæbeskål, låge med håndtag og gummimembran rengøres med vand og sæbe min. 1 gang om ugen * Bør vaskemaskinen min. 1 gang om ugen gennemgå en kogevask (min. 80°C) med tom maskine og uden sæbe. |  |
| **Supplerende information** | * *Nationale Infektionshygiejniske Retningslinjer (NIR) om generelle forholdsregler i sundhedssektoren, SSI 2017* <https://hygiejne.ssi.dk/NIRgenerelle> * *Nationale Infektionshygiejniske Retningslinjer (NIR) om håndtering af tekstiler til flergangsbrug i sundhedssektoren,* SSI 2022 <https://hygiejne.ssi.dk/NIRtekstiler> * *MRSA-enhedens retningslinje for primærsektor:* [Håndtering og vask af tekstiler i lokalt vaskeri på plejehjem og institutioner i RM, juli 2022](https://www.fagperson.auh.dk/afdelinger/klinisk-mikrobiologi/mrsa-enhed/generel-infektionshygiejne/vask-af-tekstiler/) |
| **Randers Kommune**  **Revideret april 2024** | * Revideret af Hygiejneansvarlig Sygeplejerske Nynne Toftgaard i samarbejde med hygiejnetovholdere på Omsorgsområdet * Godkendt: april 2024 * Ændring type 3: Større ændring * Instruksen ajourføres løbende og bliver evalueret senest april 2026 |